அம்ரோகா கொலை வழக்கு

அம்ரோகா கொலை வழக்கு (Amroha murder case)  இந்தியாவிலுள்ள உத்தரபிரதேச மாநிலத்தின் அம்ரோகா நகரைச் சேர்ந்த சப்னம் என்ற பெண் 2008-ஆம் ஆண்டு ஏப்ரல் மாதத்தில் காதலருடன் சேர்ந்து தனது குடும்ப உறுப்பினர்கள் 7 பேரை கொடூரமாக கொலை செய்ததை தொடர்ந்த நடைபெற்ற ஒரு வழக்காகும். ஆறு பேரை மயக்கமூட்டி பின்னர் வெட்டிக் கொன்றார்;  ஏழாவது பலியான பத்து மாத குழந்தைக்கு மயக்கமூட்டாமலும் இவர்கள் கொலை செய்தனர்.  இந்த வழக்கில் சப்னம் மற்றும் சலீம் இருவருக்கும் மாவட்ட நீதிமன்றம்  தூக்கு தண்டனை விதித்தது. இந்த தீர்ப்பை அலகாபாத் நீதிமன்றம் 2010-ஆம் ஆண்டும்,  உச்சநீதிமன்றம் 2015-ஆம் ஆண்டும் உறுதி செய்தன. சப்னம் குடியரசுத் தலைவருக்கு அனுப்பிய கருணை மனுவும் நிராகரிக்கப்பட்டது.

 தூக்கு தண்டனை 

2021 ஆம் ஆண்டு பிப்ரவரியில் ஊடக அறிக்கைகள் சுதந்திர இந்தியாவில் தூக்கிலிடப்பட்ட முதல் பெண்மணியாக சப்னம் இருப்பார் என்று கூறின. உத்தரபிரதேச ஆளுநரும், குடியரசுத் தலைவரும் சப்னமின் கருணை மனுவை நிராகரித்தனர். சப்னமின் 12 வயது மகன் முகமது தாச்சு, அவரது தண்டனையை ரத்து செய்யுமாறு இந்திய குடியரசுத் தலைவரிடம்  கோரிக்கை விடுத்துள்ளார்.

 பாதிக்கப்பட்டவர்கள் 
 பெயர்  உறவுமுறை  வயது சௌகத் அலி   தந்தை  55 ஆசுமி  தாய்  50 அனீசு   அண்ணன்  35 அஞ்சும்  அண்ணி  25 இரசீத்து   தம்பி  22 இரபியா  உறவினர்  14 ஆர்சு  மருமகன்  10 மாதம்

 மேற்கோள்கள் 

பகுப்பு:உத்தரப் பிரதேசம்
பகுப்பு:2008 நிகழ்வுகள்
பகுப்பு:இந்தியாவில் வழக்குகள்